Kareem Abdul-Jabbar

pisi|Abdul-Jabbar koos Hillary Clintoniga 2012. aastal
Kareem Abdul-Jabbar (sünninimi Ferdinand Lewis Alcindor; sündinud 16. aprillil 1947 New Yorgis) on USA endine elukutseline korvpallur, kes mängis korvpalliliigas NBA kokku 20 hooaega ja tuli kuuekordseks NBA meistriks.

Ülikoolis pöördus ta islamisse ja võttis endale 1971. aastal araabia nime.

 Keskkool 
Lew Alcindor õppis aastatel 1962–1965 New Yorgis Power Memoriali keskkoolis. Ta juhtis kooli korvpallimeeskonna võitude-kaotuste saldoni 79–2, sealhulgas saadi 71 järjestikust võitu. Ta valiti aastatel 1963–1965 USA keskkooliõpilaste sümboolsesse koondisse.

 Ülikool 
Ta mängis UCLA-s aastatel 1965–1969, tuli kolm korda NCAA meistriks, oli kolm korda kõige väärtuslikum mängija ja kolm korda USA üliõpilaskorvpalli sümboolses koondises (1967–1969). Kahel korral, 1967. ja 1969. aastal, valiti ta USA parimaks üliõpilaskorvpalluriks ja spordiajakirjanike lemmikuks. Neil aastail (vastavalt 66,7% ja 63,5%-ga) juhtis ta NCAA-d visete tabavusprotsendi arvestuses. Tema ajal võitis UCLA 88 ja kaotas vaid 2 mängu ning ta pälvis 1969. aastal John Naismithi auhinna.

Ta oli staar juba enne NBA-sse siirdumist. Ta lõpetas UCLA paremuselt kuuenda skooritegijana läbi aegade, visates kokku 2325 punkti (keskmiselt 26,4 punkti mängus).

 NBA 
1969. aasta draft'is valis Milwaukee Bucks Alcindori esimesena. Bucksi viimane hooaeg polnud hea, kuna saadi vaid 27 võitu ja koguni 55 kaotust. Juba enne hooaega ennustati Alcindorile suurt tulevikku, kuna Bill Russell oli just Boston Celticsist lahkunud ja 35-aastane Wilt Chamberlain mängis oma viimaseid hooaegu.

Juba esimesel hooajal kogus Milwaukee 56 võitu ja 26 kaotust. Alcindor valiti aasta uustulnukaks, sest viskas keskmiselt 28,8 punkti, võttis maha 14,5 lauapalli ja andis 4,1 resultatiivset söötu mängus. 

Pärast seda hooaega otsustati värvata Oscar Robertson klubist Cincinnati Royals. Koos tugeva põhikoosseisuga, kuhu kuulusid Bob Dandridge, Joe McGlocklin ja Greg Smith, saadi hooajal 1970/71 66 võitu, sealhulgas 20 järjest. Alcindor valiti esimest korda väärtuslikemaks mängijaks, sest viskas 31,7 punkti ja sai 16 lauapalli mängus. Milwaukee Bucks tuli klubi ajaloos esimest korda NBA meistriks, järgmist tiitlivõitu oodati 50 aastat – aastal 2021.

Abdul-Jabbar oli keskmängija kohta väga jõuline ja kiire, temasugust mängijat polnud varem nähtud. Kuus aastat Milwaukees mänginud Abdul-Jabbar viskas keskmiselt vähemalt 30 punkti neljal hooajal ja ta nimetati sel ajal kolm korda kõige väärtuslikumaks mängijaks: 1971., 1972. ja 1974. aastal.

1975. aastal vahetati Abdul-Jabbar Los Angeles Lakersisse, kus ta aitas tulla viiekordseks NBA meistriks. Hooajal 1975/76 viskas ta keskmiselt 27,7 punkti, sai kätte 16,9 lauapalli, andis 5 tulemuslikku söötu ja blokeeris 4,1 viset. Los Angeleses mängides oli ta kolm korda väärtuslikem mängija: 1976., 1977. ja 1980. aastal.

1979. aastal liitus Lakersiga Magic Johnson, kes vedas koos Abdul-Jabbariga meeskonna aastatel 1980–1989 kaheksasse NBA finaali, kus tuldi 1980., 1982., 1985., 1987. ja 1988. aastal kokku viis korda NBA meistriks.

Abdul-Jabbar lõpetas 20 aastat väldanud ülieduka NBA karjääri 42-aastaselt pärast 1988/89. hooaega. Tema käes on siiani mitu NBA rekordit: enim punkte (kokku 38 387, keskmiselt 24,6 mängus), enim mängitud minuteid (57 446), enim tabatud (15 837) ja sooritatud viskeid (28 307) ning enim NBA kõige väärtuslikuma mängija auhindu (kuus: 1971, 1972, 1974, 1976, 1977 ja 1980).

20-aastase karjääri jooksul ei mänginud Abdul-Jabbar ühelgi hooajal alla 62 mängu. Kaks korda oli ta NBA resultatiivseim mängija (1971. aastal 31,7 punkti mängus ja 1972. aastal 34,8 punkti mängus). 1976. aastal oli ta edukaim lauapallide võtja (16,9 mängus). Neljal hooajal oli ta NBA parim visete blokeerija: aastatel 1975, 1976, 1979 ja 1980.

Vaatamata Kareemi suurele populaarsusele ja kuulsusele oli ta endassetõmbunud pikka kasvu ülihea käega haakvisete sooritaja. Talle ei meeldinud pressile kommentaare anda. Miami Heati treener Pat Riley on öelnud, et vaatamata oma tagasihoidlikkusele on Abdul-Jabbar läbi aegade suurim NBA legend.

 Saavutused
 6-kordne NBA meister (1971, 1980, 1982, 1985, 1987, 1988)
 2-kordne NBA finaalseeria kõige väärtuslikum mängija (1971, 1985)
 6-kordne NBA põhihooaja kõige väärtuslikum mängija (1971, 1972, 1974, 1976, 1977, 1980)
 19 korda valitud NBA tähtede mängule (1970–1977, 1979–1989)
 10 korda valitud NBA sümboolsesse 1. viisikusse (1971–1974, 1976, 1977, 1980, 1981, 1984, 1986)
 5 korda valitud NBA sümboolsesse 2. viisikusse (1970, 1978, 1979, 1983, 1985)
 5 korda valitud NBA sümboolsesse 1. kaitseviisikusse (1974, 1975, 1979–1981)
 6 korda valitud NBA sümboolsesse 2. kaitseviisikusse (1970, 1971, 1976–1978, 1984)
 NBA aasta uustulnuk (1970)
 NBA uustulnukate viisik (1970)
 2-kordne NBA hooaja skoorikuningas (1971, 1972)
 NBA hooaja parim lauavõitleja (1976)
 4-kordne NBA hooaja parim viskeblokeerija (1975, 1976, 1979, 1980)
 3-kordne NCAA meister (1967–1969)
 Abitreenerina 2-kordne NBA meister (2009, 2010)

 Statistika 
AastaKlubiMängudViskedVabavisked3 p viskedPunktidLauapallidRes. söödudVaheltlõikedBlokidPallikaotused1970Bucks82938/1810 485/743–23611190337–––1971Bucks82 1063/1843 470/681–25961311272–––1972Bucks81 1159/2019 504/732–28221346370–––1973Bucks76 982/1772 328/460–22921224379–––1974Bucks81 948/1759 295/420–21911178386112283–1975Bucks65 812/1584 325/426–194991226465212–1976Lakers82 914/1728 447/636–22751383413119338–1977Lakers82 888/1533 376/536–21521090319101261–1978Lakers62 663/1205 274/350–16008012691031852081979Lakers80 777/1347 349/474–19031025431763162821980Lakers82 835/1383 364/4760/12034886371812802971981Lakers80 836/1457 423/5520/12095831272592282491982Lakers76 753/1301 312/4420/31818659225632072301983Lakers79 722/1228 278/3710/21722592200611702001984Lakers80 716/1238 285/3940/11717587211551432211985Lakers79 723/1207 289/3950/11735622249631621971986Lakers79 755/1338 336/4390/21846478280671302031987Lakers78 560/993 245/3431/3136652320349971861988Lakers80 480/903 205/2690/1116547813548921591989Lakers74 313/659 122/1650/374833474388595

Vaata ka
 NBA drafti esimeste valikute loend

 Välislingid 

Kareem Abdul-Jabbar – NBA.com
Kareem Abdul-Jabbar – Basketball-Reference.com

Kategooria:Ameerika Ühendriikide korvpallurid
Kategooria:Sündinud 1947
Kategooria:Los Angeles Lakersi mängijad